AlexejDobrolubov/national_council_slovak_2010 huggingface dataset:
19. schôdza NR SR - 10.deň - B. popoludni
Dátum: 2024-09-26
Poslanec: Dubovický, Richard (PS)
Druh vystúpenia: Vystúpenie s faktickou poznámkou

174. Ďakujem za slovo, pán predsedajúci. Ja by som len doplnil za kolegu, že asi obrovskou chybou je to v rámci tých rozpočtových vecí, že samosprávy sa príliš neskoro dozvedajú o tom, že vlastne aký je ten rozpočet schválený na ďalší rok a čo je horšie, že stále počas roka prichádzajú rôzne rozpočtové opatrenia a, žiaľ, veľa obcí tento rok muselo meniť svoj rozpočet, lebo tie prvé prognózy, ktoré vyšli v 2023 boli úplne-úplne že iné a dneska sa bavíme o tom, že obciach chýbajú desiatky miliónov eur. Ale na druhej strane musíme si aj povedať aj to bé, že veľmi veľa obcí, a to sa dá kľudne zistiť, zrušilo rôzne sociálne služby a iné služby vďaka tomu, že už nemali z čoho platiť. To znamená, že tá obec, aby sme si povedali úprimne a primárne sú to okresné krajské mestá, plnia aj iné úlohy ako tie menšie obce do niekoľko stovák alebo tisíc obyvateľov, ony plnia strategický servis pre tých obyvateľov v rámci okresu alebo v rámci kraja. Takže preto my momentálne tvrdíme to, že nemôže sa stať to isté, čo sa stalo v roku 2024, že ad jedna, že tie prvé prognózy z ministerstva boli chybné a druhá vec je, nemôžeme dopustiť to, aby sme tieto samosprávy nedofinancovali, lebo hrozí to, že kde sa bude sekať, bude prvé na službách, ktoré slúžia tým obyvateľom, sociálne alebo bežná údržba, alebo rôzne športové aktivity. To všetko môžu obce stopnúť, ak nebudú dofinancované. Ďakujem.
19. schôdza NR SR - 10.deň - B. popoludni
Dátum: 2024-09-26
Poslanec: Dubovický, Richard (PS)
Druh vystúpenia: Vystúpenie s faktickou poznámkou

140. Ďakujem za slovo, pán predsedajúci. Pán poslanec Muňko, ja by som mal dve otázky. Ja som si veľmi dobre a pozorne vypočul všetko, čo ste povedali v rozprave. Chcel by som sa opýtať, vy ste tu spomenuli už niekoľkokrát reformu verejnej správy, že či za ňu zahlasujeme. Ja si myslím, že ak tá reforma tej verejnej správy bude dobrá a bude podaná správne legislatívne a nie opäť iným legislatívnym konaním, tým, že budeme obmedzení, tak ja si myslím, že ak tu bude nejaká odborná diskusia a všetky inštitúcie, ktoré sú dôležité, sa k tomu vyjadria, ja si myslím, že áno, že vieme nájsť v tomto zhodu, lebo ja osobne si myslím, že áno, my potrebujeme takúto reformu a či je to SMER, HLAS alebo Progresívne Slovensko, tak my vítame takúto reformu. Čo sa týka poistenia zo zahraničia, že chodia k nám ľudia zo zahraničia sa liečiť, opravte ma, ak sa mýlim, ale opäť sú tu múdrejší ľudia ako ja, čo sa týka zdravotníctva, ale čo viem, tak v rámci Európskej únie je aj taká dohoda, že nemôžeme byť poistení, zdravotne poistení v dvoch štátoch. To znamená, že ak daná osoba žije v zahraničí v krajine Európskej únie, nemôže mať poistenie na Slovensku, ale platí pre nich a pre každú jednu krajinu, takisto ako pre nás platí v iných štátoch Európskej únie, že všade budeme ošetrení a nepotrebujeme si tam dávať ďalšie navyše extra poistenie, keď sa nebavíme o cestovnom poistení, ale keď sa bavíme o poistení, že v tej danej krajine aj žijeme. Takže opravte ma, ak sa mýlim, že či v tomto máte vy pravdu, alebo budem veľmi rád poučený. Ďakujem.
19. schôdza NR SR - 9.deň - B. popoludni
Dátum: 2024-09-25
Poslanec: Dubovický, Richard (PS)
Druh vystúpenia: Vystúpenie s faktickou poznámkou

28. Ďakujem za slovo, pán predsedajúci. Ja by som len dodal, že kolegyňa poslankyňa Gažovičová to povedala veľmi dobre, presne, za čo by som sa chcel jej poďakovať. A takisto myslím, že budem rozprávať za väčšinu, alebo dúfam, že za väčšinu tohto parlamentu, že mali by sme všetkým ďakovať zamestnancom Úradu pre oznamovateľov a to už aj z tých dôvodov, ktoré tu boli ešte raz spomenuté a je dobré si ich aj zopakovať, predsa opakovanie je matka múdrosti. Ide o bezplatnú pomoc a tá bezplatná pomoc je kľúčová, lebo slúži ako verejný záujem pre tých obyvateľov, ktorí si to ozaj nemôžu dovoliť. Takže ja osobne si myslím, že je v záujme tohto parlamentu a to je úplne jedno, že či sú to predstavitelia opozície, alebo predstavitelia koalície, ktorí by mali aktívne spolupracovať s týmto úradom a stále dávať tú pomocnú ruku. Takže áno, myslím, myslím si, že aj súčasní predstavitelia vládnej koalície ocenia váš prínos, a opäť zopakujem, ste veľmi pozitívnym príkladom toho, ako by mal fungovať právny štát. Takže za mňa ešte raz ďakujem. Ďakujem aj kolegyni, že všetko to pekne popísala, a držím palce ďalej.
19. schôdza NR SR - 6.deň - A. dopoludnia
Dátum: 2024-09-19
Poslanec: Dubovický, Richard (PS)
Druh vystúpenia: Vystúpenie v rozprave

104. Ďakujem veľmi pekne za upozornenie. Budem sa snažiť nediskutovať. Už len v krátkosti, ja budem veľmi rád, pán minister, keď vysvetlíte všetko, lebo v 412 ste veľa vecí zrušili, v 413 ste to na konci dňa nedefinovali. Nevieme, aké budú rozdelenie medzi regióny, nevieme, ako konkrétne to pomôže ľuďom, nevieme, ako konkrétne, ako konkrétne to pomôže lokálnym podnikateľom alebo hlavne tým, ktorí povedzme nepredložia žiaden projekt, aký bude prínos štátu alebo ten aktívny prínos štátu v tomto. A na konci dňa, viete, ubytovanie 23 %, gastro 5 %. To ste, pán minister, fakt že radšej mali to nechať na 10 %. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Dubovický, Richard (PS)
Druh vystúpenia: Vystúpenie s faktickou poznámkou

46. Ďakujem za slovo, pán predsedajúci. Ja by som iba doplnil kolegu Hlinu s tým, že, tak ako bolo povedané, my máme obrovský problém s infraštruktúrou, a to by som chcel podčiarknuť, to, čo ste povedali. Nám chýba 2,4 mld. eur len na opravu mostov II. a III. triedy. To znamená, že už keby sme mali vytvárať fondy, tak v prvom rade mali by sme si dať dokopy celú našu infraštruktúru, lebo keď prídu tu tí turisti, či sú to domáci, alebo zahraniční, tak by radi vôbec niekde prišli. Ale tak by radi prišli, aby sa mohli dostať aj späť. My nemáme dobudovanú diaľnicu. Nás predbehlo Poľsko za posledných niekoľko rokov vo všetkých smeroch, od budovania, efektívnosti využívania eurofondov, budovania diaľnic, efektivity cestovného ruchu, všetko. Keď som bol na pracovnej ceste v Nowom Sączi, bolo mi povedané – že viete čo, my sme chodili k vám sa učiť od vás . A dnes je to úplný opak. Oni k nám už ani nechodia, lebo nemáme čo ponúknuť. A ja chcem veriť, že tento fond, ale o tom budem rozprávať viac v mojej rozprave, že tento fond nejakým spôsobom bude pomáhať či regiónom, ale bez toho, že urobíme si nejakú kvalitnejšiu analýzu, a od toho, že ako by sme mali rozvíjať tento cestovný ruch, podľa mňa sú tieto peniaze len vyhodené. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Dubovický, Richard (PS)
Druh vystúpenia: Vystúpenie s faktickou poznámkou

26. Ďakujem za slovo, pán predsedajúci. Tak ako to predrečník povedal, neviem, pána ministra považuje odborná obec ako fakt že za odborníka, s čím sa dá, s čím sa viem aj ja osobne stotožniť. Ale momentálne (povedané so smiechom) znenie tohto zákona, tak ako to bolo povedané, centralizácia, interná kontrola. To znamená, že my potrebujeme teraz kontrolovať každý jeden cent, každé jedno euro, a keď sa nám tamten podnikateľ alebo táto samospráva nepáči, im nedáme nič, lebo tam nie je náš nominant. Ja len chcem, aby ste mi to aj nejakým spôsobom vyvrátili, keď budete reagovať, že nie, nebude to takto . A čo sa týka regiónov, tak ako bolo spomenuté kolegom, tiež mi chýba nejakým spôsobom nejaký mechanizmus, ako chceme nastaviť v rámci tohto zákona mechanizmus pre rozvoj regiónov, ktoré sú viac-menej zaostalé regióny, lebo máme bohatý sever, bohatý západ, ale zase, naopak, máme chudobný juh Slovenska a toto sú tie regióny, kde by ľudia pocítili aj pracovné príležitosti, aj rozvoj ekonomiky v týchto regiónoch, a v tomto zákone to chýba. Takže určite súhlasím, takisto ako pre KDH, aj pre Progresívne Slovensko sú regióny dôležité, je rozvoj dôležitý, ale nie za každú cenu a nie s takýmto zákonom. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Dubovický, Richard (PS)
Druh vystúpenia: Vystúpenie s faktickou poznámkou

52. Ďakujem za slovo, pán predsedajúci. Ja by som len doplnil, že predpokladám, že kolega nejakým spôsobom narážal na to, že nie je tam nejaká spätná kontrola, nejaká komisia, ktorá by bola na konci, ktorá by na konci dňa vyhodnotila podobné projekty. Tým pádom by som posunul aj kolegom zajtra, ak ovšem stihneme tlač 413, fond v cestovnom ruchu, komisia vyskladaná z nominantov pána ministra, bez kontroly, bez auditu, bez všetkého. To znamená, že zajtra, ak bude to čítanie, prvé čítanie, tak tlač 413, skúste si to prečítať. Vytvárate zákon bez kontroly, bez auditu, bez externej kontroly a potom sa budeme rozprávať zase tu, že kto dostal aké peniaze, ale na konci dňa možnože ani na to neprídeme, lebo nebude to mať kto kontrolovať. Takže ešte raz, tlač 413, prečítajte si to. Ďakujem. (Potlesk.)
19. schôdza NR SR - 2.deň - B. popoludní
Dátum: 2024-09-11
Poslanec: Dubovický, Richard (PS)
Druh vystúpenia: Vystúpenie s faktickou poznámkou

72. Ďakujem, pán predsedajúci, za slovo. No nedá sa nesúhlasiť s tým, čo si povedal, a nie sú to len policajti, možnože by som doplnil v tomto prípade, či sú to lekári, záchranári, hasiči, tí všetci si zaslúžia vyššie platy, lebo oni sú tí, ktorí dávajú ten krk na to všetko, čo robia pre nás. A áno, budem s tebou súhlasiť, čo si spomínal, že žijú v katastrofálnych podmienkach. A či som navštívil nejakú policajnú stanicu? No odporúčam ísť každému pozrieť sa do Prešova, lebo náhodou som bol vypovedať, lebo okradli môjho syna. Bol som vypovedať ako svedok so synom ako jeho zákonný zástupca. Tlačili sme papiere z tlačiarne z deväťdesiatych rokov, ešte starej inkoustovej tlačiarne. Takéto je vybavenie tých policajtov. Preto ja súhlasím, čo tu bolo povedané, že hľadajme tie koncepčné riešenia a nie sú to len platy, sú to tlačiarne. Tie dvere, čo mali tam, možnože boli staršie ešte odo mňa, z osemdesiatych rokov alebo zo sedemdesiatych. Oni žijú v týchto podmienkach, oni pracujú, takže preto hovorím, všetkých by sme mali nosiť na rukách. Ďakujem.
19. schôdza NR SR - 2.deň - A. dopoludnia
Dátum: 2024-09-11
Poslanec: Dubovický, Richard (PS)
Druh vystúpenia: Vystúpenie s faktickou poznámkou

42. Ďakujem za slovo, pán predsedajúci. Opäť dá sa so všetkým súhlasiť, čo si povedal. Áno, všetci vieme, že čo sa týka cien pohonných hmôt, tak to neznamená, že urobila niečo táto vláda alebo Slovensko, je to vývoj na svetových trhoch a ono to zvyčajne pred sezónou tie ceny idú hore, po sezóne idú ceny dole. Ale neviem, akým spôsobom je ministerstvo presvedčené tým, že zvýšením hocijakej dane sa zvýši príjem do štátneho rozpočtu a neviem si predstaviť momentálne iný konsolidačný balíček, ako šetrenie vlády v prvom rade samej na sebe. Lebo tým pádom, ak my zaťažíme čoby len podniky s tým, čo plánujete, alebo domácnosti alebo podnikateľov, ja si myslím, že bude mať veľmi negatívny dopad na túto, na štátny rozpočet a vôbec na rodiny ako tak. Tak ja by som sa chcel opýtať skôr pána ministra aj v rámci toho, čo povedal pán poslanec Viskupič, že akým spôsobom viete garantovať ten príjem do štátneho rozpočtu. Lebo to sú všetko iba štatistiky, to všetko sú iba dáta a áno, akým spôsobom potom budete tvrdiť, že Slováci išli nakúpiť do susedných štátov, kde je to omnoho, omnoho lacnejšie oproti tomu, čo máme tu. Ja sa len pýtam, lebo vy vychádzate, predpokladám, z nejakých štatistických ukazovateľov, ale ten štatistický ukazovateľ môže ukazovať aj zlé údaje a to znamená, že ten sociálny dopad na tie rodiny môže byť úplne iný, ako predikuje ministerstvo financií. Ďakujem.
19. schôdza NR SR - 2.deň - A. dopoludnia
Dátum: 2024-09-11
Poslanec: Dubovický, Richard (PS)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci. Všetko, čo tu bolo povedané, dá sa súhlasiť, či to už bol pán poslanec Viskupič, alebo pán poslanec Kišš. Ale ja by som len dodal takú poznámku, že každé jedno dvihnutie hocijakej dane, a to nielen dane za tabak, ale zajtra prídu, resp. prídu tie dane za sladké vody a asi myslím, že tá avizovaná dépeháčka, ktorú aj pán premiér spomínal v sobotu, že už je viac-menej ako reálna vec. Ja by som chcel len povedať, že každé jedno zvýšenie daní má dopad na disponibilný príjem pre každú jednu rodinu. To znamená, že tie rodiny budú mať nižší príjem, to znamená, že budú si vedieť môcť menej kúpiť. Na druhej strane od januára končí daňový bonus v tej výške, v ktorej v súčasnosti je, to znamená, že tie rodiny budú mať opäť o niečo nižší príjem. Takže neviem, že či toto je to pravé opatrenie, ktorým chceme povedzme zachrániť Slovensko, zachrániť rozpočet alebo mali by sme sa zamyslieť nad tým, aby vláda fakt že začala šetriť na sebe, lebo povedzme si úprimne, za posledné mesiace, čo tu bolo schválené, stojí nás to, pán minister, vy asi budete vedieť presnú sumu, ale je to okolo jednej miliardy eur navyše, ak to správne počítam, plus-mínus. Ďakujem.
6. schôdza NR SR - 14. deň - A. dopoludnia
Dátum: 2024-01-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

144. Ďakujem za slovo. Ja ďakujem Ivovi za tento prejav, pretože to je ten typ prejavu, ktorý sa snaží teda tak pozerať na, na veci z takej vtáčej perspektívy, a podľa mňa je potrebné tu, aby tu zazneli aj podobné argumenty a riešila sa podstata toho, že aké efekty všetky môže mať táto prijatá novela a ono to súvisí aj s tými samotnými dôvodmi toho skráteného legislatívneho konania. Že to skrátené legislatívne konanie teda hovorí o tom, že však máme tu nejaké, ak máme nejaké bezpečnostné ohrozenie, môžeme k nemu pristúpiť, hospodárske škody alebo ľudskoprávne škody, ľudskoprávne ohrozenia. A ono práve tieto typy právu poukazujú na to, že nielenže nie sú splnené podmienky toho skráteného legislatívneho konania, ale ony práve môžu byť škodlivé v dlhodobom horizonte, ak tu prijmeme takéto zákony. A ono, ono je to veľmi vidno, niektoré tie škody sa nedajú ani vyčísliť, môžu byť strašne veľkého rozsahu. Keď napríklad poslanec Štefunko rozprával napríklad o tom imidži v zahraničí, že ako vnímajú našu krajinu, tak ja vždy keď čítam a pozerám sa na, na rôzne, na rôzne prieskumy zo zahraničia, prečo investori chcú, alebo nechcú prísť, tak napríklad ten právny štát a tá vynútiteľnosť práva je jedna z tých najdôležitejších vecí, prečo, prečo zvažujú, či sem prídu, alebo neprídu. A my práve ideme opačným smerom. My práve ideme právny štát týmto ešte viac zdecimovať a ideme ešte to robiť aj cez skrátené legislatívne konanie. Potom tu máme aj tie konkrétnejšie nejaké vyčíslenia, ktoré nám môžu... ktoré nás môžu hospodársky alebo ľudskoprávne ohroziť. Napríklad pani poslankyňa Bihariová tu včera ukazovala rôzne ľudskoprávne aspekty v konkrétnych prípadoch. Tie samotné korupčné tresty, ktoré tu máme, a tak si môžme privodiť škody tým, že ideme vlastne privítavať s otvorenou náručou korupciu. Čiže naopak, nielenže nie sú splnené tie podmienky skráteného legislatívneho konania, ale máme tu aj obrovské škody, ktoré môžu byť spôsobené, ak týmto skráteným legislatívnym konaním prejdeme. Ďakujem.
6. schôdza NR SR - 14. deň - A. dopoludnia
Dátum: 2024-01-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

134. Ďakujem veľmi pekne za slovo. Ja ďakujem kolegovi Hargašovi, že rozprával o dôležitosti medzirezortného pripomienkového konania, pretože očividne, vládna koalícia, je mi ľúto, že minister, samotný Susko, minister spravodlivosti, nerozumie dôležitosti tohto procesu a vyjadruje sa v médiách, že, že však diskusia prebehla v kolégiu ministra, teda vo vnútri, že naše nejaké MPK, nejaká diskusia, lebo to tu naťahujeme už dostatočne dlho, že však čo sa teda deje, však tá diskusia prebieha. Ale ja teda som pôsobil na ministerstve zdravotníctva ako generálny riaditeľ a viem, poznám veľmi dobre tú dôležitosť toho medzirezortného pripomienkového konania, robilo mi to veľakrát vrásky a myslím si, že som oproti tomu aj viac oplešatel, čo som si tam musel zažiť, a aj samotné vnútorné pripomienkové konanie. To sa nedá nahradiť takouto parlamentnou diskusiou. Vy dáte normálne tento zákon do nejakého, tak ja to teda vysvetlím, lebo očividne to tu niektorí nechápu asi, keď sa odvolávajú na túto diskusiu, vy dáte nejaký návrh do pripomienkovacieho konania, kde množstvo subjektov verejnosti, ale aj kolegov z ministerstiev, z vnútra z ministerstva sa vám vedia vyjadriť a vedia vám nájsť chyby, vedia vám povedať lepšie návrhy. V tom samotnom medzirezortnom pripomienkovom konaní vy potom rozdeľujete obyčajné, zásadné pripomienky. K tým zásadným musíte napríklad robiť rozporové konania, to znamená, že, že, to znamená, že, to znamená, že musíte si, musíte si (rečníka ruší hlasná komunikácia dvoch v jeho blízkosti sa nachádzajúcich poslancov) normálne sadnúť s tými rozporujúcimi subjektmi, vysvetliť im, prečo teda súhlasíte, alebo nesúhlasíte, napíšete to do SlovLexu, do takého portálu, ktorý tu máme, tam to vyhodnotenie nastane, pri obyčajných pripomienkach rovnako musíte tiež vyhodnotiť tento proces, musíte tam, musíte tam teda napísať, či súhlasíte-nesúhlasíte, prečo nesúhlasíte. A keď tento proces dokáže niekto prirovnávať k tomu, že však tu prebieha parlamentná diskusia, no tak je úplne mimo, nechápe ten proces. Pretože my tu nedostávame diskusiu, my tu nedostávame vyhodnotenie tých našich návrhov. Čiže prosím, nepri... nepri... (Prerušenie vystúpenia časomerom.)
6. schôdza NR SR - 13.deň - B. popoludní
Dátum: 2024-01-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

59. Ďakujem veľmi pekne za slovo. Ja vám ďakujem, pani poslankyňa, za váš príspevok, pretože pripomínali ste konkrétnych, konkrétne mená alebo konkrétne prípady, kde by vlastne tieto zmeny mohli pomôcť, ale mne sa, zároveň ja som si spomenul na ten príspevok, ktorý tu bol od kolegyne Ireny Bihariovej dneska, treba si pripomínať, že tu nejde len o nejakých 130 obvinených ľudí z nejakej ekonomickej trestnej činnosti, ktorým, ktorým môže táto zmena pomôcť, a konkrétne aj zrušenie Úradu špeciálnej prokuratúry, ona tu aj pripomenula rôzne extrémistické činy, ktoré sú, ktorú sú centralizované na, dnes na Úrade špeciálnej prokuratúry. Hovoríme tu o tých naj... najzávažnejších kriminálnikoch, rôznych vraždách a podobne, ktorí môžu z tohto profitovať. Čiže to znamená, že naozaj že vy idete rúbať celý les kvôli jednej malej trieske. A zároveň pani poslankyňa aj spomínala, že, a mne tento odkaz, toto, čo som práve povedal, práve nabúrava tie dôvody toho skráteného legislatívneho konania. To skrátené legislatívne konanie hovorí, že keď tu máme nejaké ľudskoprávne ohrozenia, hospodárske škody alebo bezpečnostné ohrozenia, tak vtedy by sa mal používať, ale, naopak, vy, vy ste to dotiahli ešte ďalej. Vy nielenže nejdete rešpektovať skrátené legislatívne konanie, vy idete prijímať nejakú legislatívu, ktorá priamo ide v rozpore s tým, a teda ešte zhoršuje to bezpečnostné prostredie, ekonomické trestné činy budú ľah... ľahšie sa z nich vyvlečú ľudia, hovoríme tu o rôznych ľudskoprávnych, ona tu čítala pri, Irena Bihariová, rôzne spisy o konkrétnych prípadoch extrémistických, postihnutých ľudí, ktorí, ktorých sa to dotkne. A zároveň ja si vždy spomeniem na to, že keď sa vám tak nepáči to, čo teda hovorí, že ako, rokovací poriadok o skrátenom legislatívnom konaní, tak ústavný súd alebo aj Benátska komisia už vám dali, dali v tomto jasné odporúčania a už tu máme rôzne nálezy, ktoré hovoria, ak sa vám nejaké pravidlá nepáčia, tak máte tu vládnu väčšinu a normálnym legislatívnym procesom to poďte zmeniť. Ak to nechcete zmeniť, tak rešpektujte pravidlá, ktoré sme si tu sami určili.
6. schôdza NR SR - 13.deň - B. popoludní
Dátum: 2024-01-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

12. Ďakujem za slovo. Ja sa priznám, ja som veľmi rád, keď, keď sa prihlási niekto z koalície a už obzvlášť teda minister alebo nejaký poslanec, a teda nám dajú takú akože mentálnu sondu do toho, ako premýšľajú teda nad týmito vecami, pretože veľmi často aj argumentujete, vládna koalícia, v médiách, že, že však diskusiu my neobmedzujeme nijakým spôsobom, ono to prebieha v parlamente. No a prebieha to tak nejak jednostranne zo strany opozície, ktorá sa snaží upozorniť na tie rôzne nedostatky tých zákonov, ale nedostávame nejakú ako kebyže recepciu, nejaký, nejaký rozdiel, nejaký, nejaký spätný názor na toto. No a mňa teda najviac, a spomenul to aj pán Mikulec, šokovalo, že okrem toho, že často hovoríte, že prebieha nejaká diskusia v parlamente, však tu sa môžte vyrozprávať, tak minister Susko to pozdvihol ešte ďalej, on povedal, že teda že však bolo to prerokované v ministerskom kolégiu, to teda stačí, ale podľa mňa toto je absolútne nepochopenie nejakého základného legislatívneho procesu a vôbec demokratickej diskusie. To, že tu máme nejaké vnútorné pripomienkové konania alebo medzirezortné pripomienkové konania, to tu nie je, to tu nie je len tak zo srandy, že vás to má obmedzovať. Je to tu práve preto, že, že keď prebieha nejaký dlhší proces, tak niekto si tam možno všimne nejaké nedostatky. Nebude sa, môžu sa napríklad aj vaši vládni poslanci ozrejmiť s tým, čo vlastne v tom zákone je. Pánovi Mažgútovi by to napríklad asi pravdepodobne prospelo v prípade tej špeciálnej prokuratúry. Keď už sa chceme porovnať teda s najlepšími, tak napríklad Benátska komisia presne riešila napríklad v Gruzínsku, kde, kde toto je, bolo bežnou praxou, a hovorila, že tým, že to aj obmedzujete, tak znižujete tú samotnú kvalitu legislatívy. Vy okrem toho, že znižujete kvalitu tej legislatívy, tak aj vylučujete veľkú časť oprávnených subjektov, ktorí majú právo sa k niečomu vyjadriť. Okrem toho hovoríte tu, že však môže tu prebiehať diskusia v parlamente aj pri skrátených legislatívnych konaniach, no ale pri rozpočte ste nám ukázali, že nemôže, že aj toto právo dokážete nejakým spôsobom obmedzovať. K zvyšku teda už to nestíham, tak v ďalšom vystúpení. Ďakujem.
6. schôdza NR SR - 13. deň - A. dopoludnia
Dátum: 2024-01-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

41. Ďakujem veľmi pekne za slovo. Ja ti ďakujem, Iren, za, za tento prednes. Ja si myslím, že je to dôležité, tuto aby to zaznelo aj tie konkrétne príklady. A dôkazom pre mňa, pre mňa je, bolo aj šokujúce, že očividne aj z reakcie pána Danka vidno, že tuto vládna koalícia si ani neuvedomuje, čo ide spôsobiť. A ono je to dôležité si, si to pripomenúť pri tom skrátenom legislatívnom konaní, pretože ono uvádza tri dôvody, prečo môže skrátené legislatívne konanie prebiehať. To sú tie bezpečnostné hrozby, ľudskoprávne hrozby a hospodárske škody značného rozsahu. Tuto na tomto prejave si veľmi pekne ukázala, že oni nielenže nenapĺňajú tieto, tieto dôvody, ale oni idú priamo proti nim. Zrušenie Úradu špeciálnej prokuratúry a tuto tieto extrémistické trestné činy, ktoré si tu práve, ktoré sú centralizované a ktoré teda sa mal týmto úradom zlepšiť ich vymáhanie alebo potrestávanie, tak oni priamo naopak, v konkrétnych prípadoch si to ukázala, v konkrétnych vyšetrovaniach, že idú opakom, ešte idú škodiť ľudskoprávne. Tuto sa rozprávame o uvoľňovaní trestov korupčných, veľkých. Rozprávame sa tu o miliónoch eur. Tu sa rozprávame o tom, že toto má otvoriť cestu k tomu, aby tu vznikli nejaké hospodárske škody tomuto štátu, aby, aby to priamo navádzalo možno v prípadoch niektorých na, na vykonávanie týchto trestných činov. Čiže pre mňa je naozaj že dych berúce, že, že tuto si niektorí poslanci alebo väčšia časť vládnej koalície ani neuvedomuje, že idú úplne v opačnej litere toho skráteného legislatívneho konania, a oni tým pádom škodia dvojnásobne. Prv... prvým tým, v tom prvom bode škodia tak, že, že naozaj robia veci, ktoré sú ešte že opačné, škodlivé, a my už to vidíme aj na námietkach tej odbornej obce, ktoré sa vďaka, vďaka tomu, natiahnutej diskusii vlastne dostávajú von, vidíme to aj na takýchto prípadoch. A po druhé, škodia tým, že neriešia veci, ktoré by naozaj riešiť mali. Argumentovali tu rôznymi skrátenými legislatívnymi konaniami, ktoré v pohode už teraz sú presunuté na tento rok a nebolo ich treba vyriešiť.